Үрөнчүлүктөгү жана селекциянынын учурдагы абалы жана анны өнүктүрүүнү жакшыртуу боюнча

**СУНУШ**

Айыл чарба тармагындагы эң актуалдуу маселеси болгон үрөн секторунун учурдагы абалы жана анын келечеги жөнүндө ачыгын айтканда бүгүнкү күндүн талабына толук жооп бербейт. Ошону менен бирге Айыл чарба товарөндүрүүчүлөрүн үрөн менен камсыз кылуу маселеси жалпылап айтканда коркунуч абалда эмес, республиканын үрөнчүлүк чарбалары сертификацияланган үрөндүн керектөөнүн болгону 30 пайызга чейин өндүрөт. Маселе башкада болуп жатат. Үрөнчүлүк чарбалар өндүргөн үрөндүн салыштырма катмары төмөн.

Айыл чарба өсүмдүктөрүнyн, биринчи кезекте буудайдын үрөнү менен дыйкан-фермерлерди толук кандуу камсыз кылуу үчүн үрөн чарбаларда сугат айдоо жер жетишпейт. Маселен, буудайдын үрөнү менен гана толук камсыз кылыш үчүн, илим жана практика көрсөткөндөй, 40 миң гектар сугат жер талап кылынат, ал эми үрөн чарбалардын балансында болгону 27,7 миң гектар сугат жери бар. Ал эми бардык айыл чарба өсүмдүктөрүн үрөнү менен толук камсыз кылуу үчүн жалпы 70 миң гектар сугат айдоо жер аянты болушу керек. Анткени жер аянты жетиштүү болбогондуктан үрөн чарбаларда севооборот толук кандуу колдонулбай жатат.

Белгилеп кетүү керек, Кыргыз Республикасынын Өкмөтүнүн 2016-жылы 18-ноябрындагы №599 «Мамлекеттик айыл чарба жерлеринин фондусунан ижарага берүү тартиби жана шарты тууралуу типтүү Жобо жөнүндө» Кыргыз Республикасынын Өкмөтүнүн токтомуна өзгөртүүлөрдү киргизүү жөнүндө» токтому менен үрөнчүлүк, асыл-тукум, эксперименталдык чарбалар, илим-изилдөө, селекциялык-тажрыйба, сорт сыноо жумуштары жана айыл чарба кооперативдерине конкурссуз негизде суу баскан жерлерди ижарага берүү мөөнөтү 20 жылга чейин узартылган

Бирок, азыркы убакта бул токтом жергиликтүү өзүн-өзү башкаруу органдары тарабынан аткарылбай жатат.

Натыйжада, жыл сайын айыл чарба өсүмдүктөрүнүн үрөн себүү талааларынын аянттары кыскарып, өндүрүлгөн үрөндүн көлөмү азайууда. Алсак, эгер 2011 жылы 24,8 миң га аянтка айыл чарба өсүмдүктөрүнүн гибриддүү жана сорттуу себүү талаалары көзөмөлдөнгөн болсо, 2012 жылы-20,0 миң га, 2013-жылы-18,5 миң га, 2014-жылы-16,8 миң га, 2015-жылы- болгону 14,5 миң га, 2016-жылы- 11,5 миң га аянтты түзгөн.

Селекциялык иштердин эффективдүүлүгү бир кыйла төмөндөгөн. Акыркы 10 жылда кыргыз селекциясында айыл чарба өсүмдүктөрүнүн гибриддүү жана сортторду түзүү саны такай төмөндөөдө, ал эми башка өсүмдүктөр, жүгөрү, кант кызылча, пахта, бир жылдык жана көп жылдык чанактуу тоют жана мөмө өсүмдүктөрүнүн селекциялык иштери токтогон.

Дагы бир көйгөйлүү маселе бул-агрардык-жер реформасы туура эмес жүргүзүлгөндүктөн, Кыргыз дыйканчылык илимий изилдөө институтунун жана Кыргыз мал чарба жана жайыттар илимий изилдөө институтунун эксперименталдык-тажрыйба чарбалары жана тажрыйба селекциялык станциялардын жоголушуна алып келди. Мунун натыйжасында сугат айдоо аянттарынын көп пайызы жоголуп, Кыргызстанга көнүктүрүлгөн (райондолгон) буудай менен арпанын дээрлик 75 пайыз үрөндөрүнүн баштапкы үрөнчүлүгү жүргүзүлбөй калды. Ушул эле себептерден улам, республикада Чуйский 62, Ала-Тоо, Октябрьский 70 жана Манас сыяктуу кыргыз селекциясынын жогорку сорттуу жүгөрү гибриддеринин баштапкы үрөнчүлүгү толугу менен токтоп калды. Булардын ордуна массалык муундагы төмөн түшүмдүү гибриддер себилип келүүдө. Ата мекендик селекциядагы буудайдын айдоо аянттары барган сайын азайып баратат, мурун булардын аянты жалпы айдоо аянттардын 75% ээлеп турган, ал эми учурда алардын салыштырмалуу салмагы 54 пайызды гана түзүп калды.

**Кыргыз Республикасында айыл чарба өсүмдүктөрүнүн үрөнүнүн кондициялуугун көтөрүү боюнча**  **негизги милдеттери болуп төмөнкүлөр саналат:**

1.Республиканын үрөнчүлүк чарбаларына зарыл болгон мыйзамдык жана башкаруучулук иш-чараларды кабыл алуу менен сертификацияланган үрөндү пландаштырылган көлөмүнүн өндүрүү үчүн сугат айдоолорду бөлүп берүү.

2..Семинар жана агроокуутуларды өткөрүү жолу менен айыл чарба өсүмдүктөрүнүн сертификацияланган сапаттуу үрөндү көбөйтүүнү керектүүлүгү жөнүндө дыйкан жана фермерлер арасында түшүндүрүү иштерин күчөтүү. **2017-жылы ушул иш-чаралардын эсебинен өткөн жылга салыштырмалуу сертификацияланган үрөндүн саны Нарын облусунда 28,9 пайызга жана Ысык-Көл облусунда 35,7 пайызга өскөн.**

3.Ата мекендик селекция жана айыл чарба өсүмдүктөрүнүн баштапкы үрөнчүлүгү азыркы учурда өтө оор кырдаалда тургандыктан, буларды колдоо боюнча кординалдуу чаралар көрүлбөсө, анда өлкөнүн азык-түлүк коопсуздугу чет өлкөлүк тапшыруучуларга көз каранды болуп калуу коркунучу турат. Буларды жолго коюу үчүн селекцияны жана баштапкы үрөнчүлүктү жүргүзүү үчүн жогорку технологиялуу илимий борборлорду түзүүгө мамлекет тарабынан чоң жардамдар зарыл, бул ата мекендик сорттордун жана гибриддердин атаандаштык жөндөмүн көтөрмөкчү

4.Кыргыз Республикасынын Өкмөтүнүн 2017-жылы 13-мартындагы №145 «Кыргыз Республикасында мөмө-жемиш өсүмдүктөрүнүн жогорку эффективдүү сортторун жайылтуу жана үрөнчүлүктү өнүктүрүүнү колдоо иш-чаралары жөнүндө» токтому менен баага кошумча салыкты, бажы төлөмүн жана чет өлкөдөн республикага мөмө-жемиш өсүмдүктөрүнүн отургузуу материалдарын алып келүүдө төлөмдөрдү алып салуну камсыздоо. Бул республикага ыңгайсыз жана пайдаланбаган жерлерге тамчылатма сугаруу системасын колдонуу менен мөмө-жемиш көчөттөрүн даярдоо үчүн эрте бышкан жогорку түшүмдүү сорттуу көчөттөрдү алып келүүнү камсыздайт.

5.Белгиленген көйгөйдү чечүү максатында,министрлик тарабынан 2018-2022-жылдарга үрөнчүлүк секторун өнүктүрүү Концепциясынын долбоорун иштеп чыккан. Концепция төмөндөгүдөй тапшырмаларды коет.

- үрөнчүлүк жана мамлекеттик сорт сыноо станцияларын жана участкаларына узак мөөнөткө лизинге керектүү техникаларды сатып алуу жолу менен материалдык-техникаларынын базасын чыңдоо, толук эскилиги жеткен;

-мамлекеттик-жеке өнөктөш аркылуу айыл чарба өсүмдүктөрүнүн менчик селекциясын өнүктүрүү үчүн шарт түзүү;

-эл аралык инвестиция жана донордук жардамдарды тартуу үчүн ыңгайлуу шарт түзүү;

6.Мамлекеттик колдоо багыты негизинен республикага үрөнчүлүк чарбаларга сертификацияланган экинчи репродукциядагы буудайдын үрөнүн себүү үчүн республиканын фермерлерине өндүрүп жана саткандын баасынан 30 пайыздык өлчөмдө дотация механизмин киргизүү.Азыркы убакта министрлик тарабынан Кыргыз Республикасынын «Үрөнчүлүктө мамлекеттик дотация жөнүндө» мыйзамынын долбоору даярдалган.

Бул мыйзам кабыл алынса, республиканын үрөнчүлүк чарбаларынын өнүгүүсү үчүн ыңгайлуу шарт түзүлөт жана айыл чарба өсүмдүктөрүнүн керектүү үрөндөрүн өндүрүүдө алардын көлөмү көбөйөт.Бул Кыргыз Республикасынын «Үрөнчүлүктө мамлекеттик дотация жөнүндө» мыйзамынын долбоору укуктук-ченемдик акт болуп эсептелет, мыйзамдын негизинде мамлекеттик дотация төлөп берүү системасын камсыздайт.

Мыйзамдын долбоору үрөнчүлүк тармагында мамлекеттик бийлик жана жергиликтүү өзүн-өзү башкаруу органдары, айылдык товар өндүрүүчүлөр,үрөнчүлүк чарбалардын ортосунда бир калыпта өнүүгүсүн камсыздоо максатында мамлекеттик дотация укуктук негизди жөнгө салат.

2018-2022 жылдары бюджеттик каражаттан республиканын үрөнчүлүк чарбаларына товардык айдоолорду жүргүзүү үчүн экинчи репродукциядагы буудайдын сертифицияланган үрөнүн өндүрүп жана сатуу боюнча Кыргыз Республикасынын үрөнчүлүк чарбаларына дотация берүүгө 555,5 млн сом бөлүп берүү тапшырылган.

2018-жылдан баштап, дыйкан, фермерлерге экинчи репродукциядагы үрөндөрдү берген үрөн чарбаларына мамлекеттик дотациялоо механизмин киргизүү менен буудайдын жогорку сапаттуу үрөндөрүн фермерлер алуусуна мүмкүнчүлүк болот.

**Ошондой эле үрөнчүлүк тармагынын келечеги ж**акынкы 5 жылда дотациялоонун жардамы менен 100% буудайдын сертификатталган үрөндөрүн пайдаланууга өтүү максатталууда. Буудайдын өндүрүштүк себүүсүнүн түшүмдүүлүгү орточо 5ц/га көбөйөт. 2018-2022-жыл аралыгында республиканын үрөнчүлүк чарбалары дыйкан, фермерлерге 145 миң тонна 2 репродукциядагы буудайдын сертификаталган үрөнүн камсыздоо менен 659,1 миң га жерге товардык айдоолорду жүргүзөт. Бул 329,5 тонна азык-түлүк буудайды өндүрүүгө мүмкүндүк берет.

Азык-түлүк данынын - 1 кг 13 сом болуп, 6 жыл ичинде дыйкандар тарабынан өндүрүлгөн буудайдын данынын бардык жалпы номиналдык наркы 4 млрд. 283 млн. 500 миң сомду түзсө, анда республиканын үрөн чарбалары тарабынан 6 жыл ичинде фермерлерге берилген сертификатталган 2 репродукциядагы үрөндүн дотациялоо суммасы 555,5 млн.сомду түзүп, же кошумча өндүрүлгөн буудай данынын кирешеси 3 млрд. 457 млн. 20 миң сом, мындайча айтканда дотация 4 жолу өзүн актайт.

Бул республикада буудай данынын чоң резерви болуп берет, анткени өлкө өз алдынча нан азык-түлүк коопсуздугун камсыздоого бекем багыт алат.

7.Кыргыз Республикасы Евраазиялык экономикалык биримдигине кирүүдө республиканын үрөнчүлүк секторунун алдына жаңы тапшырмаларды коюуда. ЕАЭСке кирүүдө оң жактары менен кошо жана ата-мекендик товар өндүрүүчүлөрүнө союздук мамлекеттин селекциялык жетишкендиктерине жеңилдиктер берилүүдө, республиканын үрөнчүлүк секторунун алдына ЕАЭСтин базарына ата-мекендик үрөнчүлүк продукциялар атаандаштыкка туруктуулугу маселе турат.

Жалпысынан бул сөзсүз республиканын үрөнчүлүк тармагын модернизациялоону талап кылат жана айыл чарба өсүмдүктөрүнүн себүү аянттарынын түзүмүн оптималдаштыруу керек. Адегенде, буудайдын себүү аянтты кыскарат. Анткени, Казахстандан жана Россиядан сапаттуу жана арзан буудай данын алып келүү бир кыйла өсөт. Ошондой эле жашылча продукцияларынын өндүрүшүн кеңейтүү керек, өзгөчө эрте бышкан жана мөмө-жемиш, алардын үрөнчүлүгүн өнүктүрүү жана отургузуу материалдарын өстүрүү.

Бул үчүн республиканын үрөнчүлүк чарбаларынын материалдык-техникалык базасын модернизациялоо керек. Ошондой эле, Чүй жана Ош облустарынын үрөнчүлүк чарбаларын беденин үрөнүн өндүүүгө адистештирүү керек, Нарын жана Ысык-Көл-эспарцеттин үрөнүн, ал эми Жалал-Абад жана Талас облустарын- бул эки түшүм берүүчү өсүмдүктүн үрөнүн өндүрүүгө.

Ошондой эле, республиканын селекциялык мекемелерине мамлекеттик колдоо көрсөтүү керек жана беденин жана эспарцеттин жогорку түшүмдүү жаңы сортторун түзүү үчүн ыңгайлуу шарт түзүү керек.

Жашылчанын өндүрүшүн кеңейтүүдө жашылча өсүмдүктөрүнүн үрөнүн өнүктүрүү керек.Ушуга байланыштуу республикада эл аралык «Джайка» япон агентствосунун өнүктүрүү долбоору ишке ашууда, Кыргыз Республикасында жашылча өсүмдүгүнүн үрөнүн экспортко ылайыкташкан өндүрүшүн алдыга жылдыруу боюнча.Муну аткарууда республиканын дыйкан жана фермерлерин жогорку сапаттуу жашылча өсүмдүктөрүнүн сорттуу үрөндөрү менен камсыздоого шарт түзүлөт жана аларды жакынкы жана алыскы өлкөлөргө экспортко чыгаруу башталат.

Ошондуктан үрөнчүлүк чарбаларды кооперацияга бириктирүү процессин тездетүү керек. Үрөнчүлүк чарба 50 гектар айдоо жер менен, адистештирилген үрөнчүлүк жер которуштуруу, же болбосо 2-3 сортту,сорталмаштыруусуз өстүрүү мүмкүн эмес. Бизге заманбапка ылайыктуу үрөнчүлүк чарбалар керек, акырындык менен үрөн өндүрүү аркылуу күчтүү жетишкен үрөнчүлүк компания болуп, республиканын фермерлерин гана камсыз кылуу үчүн эмес, эл аралык рынокко чыгып, экономикалык жагынан пайдалуу сатуу керек.

Үстүбүздөгү жылы республикада үрөн чарбаларды кеңейтүү максатында, экономикалык жактан туруктуу үрөн чарбаларды түзүү үчүн, өз ара биригүү үчүн мүмкүнчүлүк түзүп берүү менен, үрөн чарбалардын арасынан кубаттуулугу аз жана чыгымы көп үрөн чарбаларды жоюуну пландоо менен үрөн чарбаларга кайрадан аттестациядан өтүү иштери жүргүзүлдү.

**Дыйканчылыкты, үрөнчүлүктү жана**

**органикалык айыл чарбасын**

**өнүктүрүү бөлүмүнүн башчысы Ж.Жумалиев**